4 маусым. Тұлғалар туған күн
DATE: 08:08, 04 Маусым 2023 | GMT +5
TITLE: 4 маусым. Тұлғалар туған күн
URL: https://kaz.inform.kz/news/4-mausym-tulgalar-tugan-kun_a4073998/
META: DATE: 08:08, 04 Маусым 2023 | GMT +5
TOTAL WORDS: 395
AUTHOR(S):
TEXT: ЕСІМДЕР. 6 4 жыл бұрын әнші, Қазақстанның халық әртісі, Қазақстан Мемлекеттік сыйлығының иегері, Барселонада өткен Ф. Виньяса атындағы Халықаралық вокалшылар конкурсының арнаулы Джино Бекки сыйлығының иегері Нұржамал Пернебекқызы ҮСЕНБАЕВА дүниеге келді. Оңтүстік Қазақстан облысының Арыс қаласында туған. Алматы консерваториясын бітірген. Сол жылдан бастап Қазақ академиялық опера және балет театрының соло-әншісі. Осы театр сахнасында орындаған аса елеулі партиялары қатарында Қыз Жібек, Дана, Ажар, Сара, Зылиха, Розалида, Виолетта, Антония, т. Қазақ әндерін де үлкен шеберлікпен орындайды. Үсенбаеваның репертуарынан ұлттық және шет ел композиторларының әр алуан музыкалық шығармалары орын алған. Әнші гастрольдік сапармен Ресей қалаларында, сондай-ақ, 1997 жылы Татар академиялық опера және балет театрының құрамында Португалияда, 1998 жылы санктпетербург академиялық опера және балет театры кұрамында Жапонияда және басқа елдерде өнер көрсеткен. «Құрмет» орденімен марапатталған. 5 9 жыл бұрын Ақтау халықаралық теңіз сауда портының басқарма төрағасы Абай Ноғайұлы ТҮРІКПЕНБАЕВ дүниеге келген. Оңтүстік Қазақстан облысында туған. Киров атындағы Қазан химиятехнология институтын инженермеханик мамандығы бойынша, 2000 жылы Еуразия нарық институтын экономистменеджер мамандығы бойынша бітірген. Еңбек жолы: «Навоиазот» ӨБ аға шебері, 1, 2 аммиакті өндірудің химиялық жабдығын жөндеу жөніндегі шебер; «Каспий маңы тау-металлургиялық комбинаты» ӨБ азот-тыңайтқыш зауытында бөлім механигі, жабдықтарды жөндеу жөніндегі шебер, Аммиак-1 цехының 6 разрядты слесарі; «Каскор» АҚ маркетинг және шетелдік компаниялармен ынтымақтастықты ұйымдастыру бөлімінің 2-санатты инженері, менеджері, бастығы; «МаңғыстауМұнайГаз» АҚ мұнай өнімдерін өткізу басқармасы бастығының орынбасары; «Павлодар мұнай-химия зауыты» АҚ коммерциялық директоры; «ӨзенМұнайГаз» АҚ бақылау-аналитикалық департаментінің директоры; «Қазтеңізкөлікфлоты» ҰТКК» ЖШС Құрылысы салынып жатқан объектілер дирекциясы директорының орынбасары, директордың міндетін атқарушы; «ТенизСервис» ЖШС бас директордың орынбасары; «Батуми Индастриал Холдинг Лтд» директор; «Қазмұнайгаз» ҰК» АҚ талдау және жобалау департаментінің директоры; «Ақтау халықаралық теңіз сауда порты» ҰК» АҚ порт ғимараттары және күрделі құрылыс бөлімінің бастығы; «Ақтау халықаралық теңіз сауда порты» ҰК» АҚ техникалық мәселелер жөніндегі вице-президенті; «Құрық порты» ЖШС бас директоры. Қазіргі лауазымын 2017 жылғы қаңтардан бері атқарып келеді. 52 жыл бұрын Маңғыстау облысы әкімінің бірінші орынбасары Жұмабай Ғаббасұлы ҚАРАҒАЕВдүниеге келді. Губкин атындағы мемлекеттік мұнай және газ академиясын «Мұнай-газ кен орындарын игеру және пайдалану» мамандығы бойынша тәмамдаған. Мемлекеттік қызметте және жеке секторда 22 жылдық еңбек өтілі бар. Әр жылдары Атырау және Маңғыстау облыстарындағы бірқатар жеке компанияларды, Атырау әкімдігінің ТКШ, Жолаушылар көлігі және автомобиль жолдары бөлімдерін басқарды. Атырау қаласы әкімінің орынбасары қызметін атқарды. Атырау облысы мемлекеттік сатып алу басқармасының басшысы, Атырау облысы энергетика және ТКШ басқармасының басшысы қызметтерін атқарды. Атырау облысы Мақат ауданының әкімі және Атырау облысы әкімінің орынбасары қызметтерін атқарды. 2019-2022 жылдары ҚР Энергетика вице-министрі болды. Қазіргі қызметінде – 2023 жылдың қаңтарынан
